Têgêrayîşê Ciwananê Şorişgêran (TCŞ) û Cinîyan ê Ciwanan ê Têkoşeran (TÊKO-JIN) vera hêrişanê îşxal û qirkerdişî yê dewleta tirke yê serê Kurdîstanî 6 welayan de Rayraşîyayîşê Dergî bikerê.
Endamanê TCŞ û TÊKO-JIN bi şîarê 'Vera îşxal û îxanetî bêrê cengê azadîye' şaristanê Dortmundî yê Almanya de startê Rayraşîyayîşê Dergî da.
Ciwanan rayraşîyayîş de alayê Rayberê Şarê Kurdî Abdullah Ocalanî, alayê PKK, KCK û HPGyî berz kerdî.
Nameyê TCŞyî ser o Numan Amedî qisey kerd û venga pêro ciwanan da ke wa xoverdayîşê gerîlayan verar bikerê.
Rayraşîyayîşo Derg rixmê şert û mercanê hewayê xirabî zî dewam keno.
